Popriečny vrch

Popriečny vrch (; ) je vrch vo Vihorlatských vrchoch, krajinnom celku Vihorlatsko-gutinskej oblasti. Leží na slovensko-ukrajinskej hranici nad obcou Koňuš, približne  východne od Sobraniec. 

 Poloha 
Nachádza sa na juhovýchodnom okraji Vihorlatských vrchov, v geomorfologickom podcelku Popriečny. Vrchol leží na slovensko-ukrajinskej hranici, na pomedzí Košického kraja a Zakarpatskej oblasti a okresu Sobrance a Užhorodského rajónu. V slovenskej časti zasahuje na katastrálne územie obce KoňušIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve., na ukrajinskej na územie obce Onokovce. Najbližšími sídlami sú severne situované Inovce a Beňatina, západne leží Koňuš, juhozápadne Priekopa a Porúbka, južne Koromľa a Petrovce, východne na Ukrajine mesto Perečín a severovýchodne obec Novoselycja.

 Opis 
Popriečny vrch leží v hraničnom hrebeni, vedúcom južným smerom z Holice () na Čierťaž (). Severne sa nachádza sedlom oddelená Vetrová skala (), Holica (), Hôrka () a Starý Koňuš (), západne Veľká Vavrová (), Hornianske vrchy (), Lieštiny (), Ščob () a Malý Ščob (), južne Drienovský vrch (), sedlom oddelený Bačkajovský vrch (), Čierťaž () a Javoriva () a východne Plyška (), Asina () a Skala (). Oblasť patrí do povodia rieky Uh, kde vodu zo severných svahov odvádza Syrový potok, z juhozápadných Suchý potok a z juhovýchodných Syryj potik. Na vrchol nevedie značený turistický chodník.

 Výhľady 
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Vihorlatských vrchov, no tiež Východoslovenskú nížinu, Slanské a Bukovské vrchy a ukrajinské Karpaty.

 Prístup 
Na vrchol nevedie značený chodník, preto prístup je možný lesnými cestami z obce Koňuš.

 Referencie 

 Pozri aj 
 Vihorlatské vrchy
 Popriečny (geomorfologický podcelok)
 Zoznam vrcholov vo Vihorlatských vrchoch

 Externé odkazy 
 Poloha na turistickej mape

Kategória:Vrchy vo Vihorlatských vrchoch
Kategória:Vrchy pod 1000 metrov na Slovensku
Kategória:Vrchy pod 1000 metrov na Ukrajine
Kategória:Vrchy v okrese Sobrance
Kategória:Koňuš